Прынясіце кветкі салдатам  
*Леанід Дайнека*

Адгулі, адгрымелі гарматы.

Хмары чорныя адплылі.

Прынясіце кветкі салдатам,

Што палеглі на нашай зямлі.

Пакланіцеся нізка-нізка

Тым, хто зведаў агонь і дым,

Строгім помнікам, абеліскам,

Слаўным зорачкам баявым.

Ля салдацкіх магіл памаўчыце…

Кожны з мужных салдат збярог

Цішыню, і сонца ў блакіце,

І сцяжынку на школьны парог…

Семдзесят[[1]](#footnote-1) год пад сцягам крылатым

Крочыць мір па роднай зямлі.

Прынясіце кветкі салдатам,

Што свабоду для нас здабылі.

1. У арыгінале (Кніга «Кніжка-малышка» (1976)) — трыццаць год. [↑](#footnote-ref-1)